Хууш ма-хиллара, Шемалан къайлах болчу мухтасибаша, шари1атан инспекцис, мудираша йина докладаш тидаме эцна, шен доттаг1а велахь а, имаматана хьалха цо дина даккхийн г1уллакхаш доллушехьа, Шелара Т1елхаг наибан даржах мукъа а витина, халкъалахь лоруш волу Эвтархойн Ахьмад х1оттийра цуьнан метта наиб имам Шемала. И лацаделира Т1елхиге. Эвтархойн Ахьмаде ала х1умма а дацара цуьнан. Х1унда аьлча, ша цуьнан метта х1оттош вуй ма-хиъинехь, Шела а веана, Т1елхигах дагавелира Ахьмад.